और सचमुच दोनों ने तहे दिल से कोशिश की कि न लड़ें, भले एनवर्सरी सेलिब्रोट करें न करें। बेटी ने थोड़ा बहुत इन्तज़ाम स्वयं कर रखा था। एक बड़ा सा केक पति-पत्नी ने काटा। बेटी घड़ी भी ख़रीद लायी थी जिसे पत्नी ने पति की कलाई पर बांधा। गुलाब के फूलों का एक गुलदस्ता भी था जिसे पति ने पत्नी को भेंट किया और सेलिब्रोशन हो गया। सबकी पसन्द का खाना बना था। और रात बारह बजे बेटी ने दोनों को बधाई दी और सब अपने-अपने बिस्तरों में घुस गये। सब कुछ ठीक-ठाक ग़ुजरता योजना के मुताबिक लेकिन थोड़ी सी गड़बड़ी हो गयी। पति बाथरूम के लिए उठ कर गया था वहीं से पत्नी को पहले धीमे से पुकारा, जिस पर पत्नी जगह से हिली तक नहीं। दूसरी पुकार पर उसने वहीं बेडरूम से जवाब दिया ‘क्या है? आधी रात को क्यों चिल्ला रहे हैं?’